Ракетите "Сармат" скоро влизат в стратегическите войски на руската армия - Wars BG
11.07.2018 wars Технологии Коментарите са изключени за Ракетите “Сармат” скоро влизат в стратегическите войски на руската армия
В близко време Ракетните войски със стратегическо предназначение на Русия ще получат няколко балистични ракети от ново поколение “Сармат”, съобщи председателят на Комитета по отбрана и безопасност към Съвета на Федерацията Виктор Бондарев.
“Приемането на “Сармат” на въоръжение ще бъде печелившо, което е рядкост сред новите продукти. Междуконтиненталната ракета ще бъде разположена във вече съществуващи силози при минимална инфраструктурна доработка”, каза сенаторът.
Той отбеляза, че е рано да говорим за серийно производство на новите ракети – снабдяването на войските с тях е предвидено в държавната програма за въоръжение за периода 2018 – 2027 година.
Владимир Путин наскоро обяви началото на активната фаза на изпитания на “Сармат”. Тя ще смени от бойно дежурство съветската тежка междуконтинентална ракета “Воевода” и ще бъде снабдена с термоядрени бойни глави с огромна мощ – включително и хиперзвукови.
Стратегическата междуконтинентална ракета от 5-о поколение “Сармат” е единственото по рода си оръжие, способно да достига всяка точка на Земята по неочаквана за противника траектория. Захранващият резерв позволява на 200-тонната ракета да прелети през двата полюса, разказа отговорният по въоръжението зам.-министър на отбраната Юрий Борисов.
Първите “Сармати” ще постъпят в съединенията на РВСП край Оренбург и Красноярск – там вече се подготвят силози. / bg.rbth.com
Stefan Ivanov ProinovWarWarswars.bgВести с wars.bg информационният порталВойнаВойнивъоръжениеземятаинфраструктурна доработкаМОМоскваНова технологияпоколениепоколение "Сармат"политически новинипоследни новиниракетаРВСПРусияРуската армияруската армия с ново оръжиеруско оръжиеСарматстратегическите войскистрелбасъществуващитехнологииХиперзвукови
Previous Post:“Калашников” скоро ще започне производство на нов пистолет “Лебедев”
Next Post:„Бялата смърт” – история на най-известния снайперист